Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: A helyi adókról szóló 1990. évi C. törvény (a továbbiakban: Htv.) preambuluma a helyi önkormányzatok alapvetõ
Paragraph Index: 281

(1) bekezdés a) pontja]. A Htv. 1. § (1) bekezdése általános felhatalmazást tartalmaz a önkormányzat képviselõ-testülete számára: az rendelettel az illetékességi területén helyi adókat vezethet be. A helyi önkormányzatok adómegállapítási joga magában foglalja az adó tárgyának, mértékének szabad megállapítását, illetve lehetõvé teszi a települési önkormányzat számára az adókedvezmények és az adómentességek Htv.- beli szabályokhoz képest való kibõvítését (Htv. 6. §). Mint az Alkotmánybíróság az 1827/B/1991. AB határozatában megállapította: „Adómegállapítási joga körében az önkormányzatot nagy döntési szabadság illeti meg. Dönt arról, hogy egyáltalán állapít-e meg helyi adót, a törvényben szabályozott helyi adónemek közül melyeket vezet be, a törvényben meghatározott határokon belül megállapítja az adó mértékét, módjában áll az is, hogy a törvényben meghatározott adómentességi eseteken és adókedvezményeken túl további mentességeket, kedvezményeket állapítson meg.” (1827/B/1991. AB határozat, ABH 1992, 532.). A helyi adók az önkormányzatok számára jelentõs bevételi forrást jelentenek mind a helyi közügyek, mind a helyi közszolgáltatások megvalósításához. Mindebbõl az 2003/74. szám következik, hogy az ilyen bevételek kiesése veszélyeztetheti a helyi közügyekkel összefüggõ önkormányzati feladatok ellátását.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes